CELEX: 62008CN0433
Language: el
Date: 2008-10-01 00:00:00
Title: Υπόθεση C-433/08: Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof (Γερμανία) την 1η Οκτωβρίου 2008 — Yaesu Europe BV κατά Bundeszentralamt für Steuern

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/18
            
         Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof (Γερμανία) την 1η Οκτωβρίου 2008 — Yaesu Europe BV κατά Bundeszentralamt für Steuern
   (Υπόθεση C-433/08)
   (2008/C 313/26)
   Γλώσσα διαδικασίας: η γερμανική
   Αιτούν δικαστήριο
   Bundesfinanzhof
   Διάδικοι στην υπόθεση της κύριας δίκης
   
      Προσφεύγουσα: Yaesu Europe BV
   
      Καθού: Bundeszentralamt für Steuern
   Προδικαστικά ερωτήματα
   
               1)
            
            
               Είναι η έννοια της «υπογραφής», η οποία χρησιμοποιείται στο παράδειγμα του παραρτήματος Α της όγδοης οδηγίας 79/1072/ΕΟΚ του Συμβουλίου, της 6ης Δεκεμβρίου 1979, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών — τρόπος επιστροφής του φόρου προστιθέμενης αξίας στους υποκειμένους στον φόρο οι οποίοι δεν είναι εγκατεστημένοι στο εσωτερικό της χώρας (1), για την υποβολή αιτήσεως αποδόσεως του φόρου κύκλου εργασιών δυνάμει του άρθρου 3, στοιχείο α', της ανωτέρω οδηγίας, μία έννοια του κοινοτικού δικαίου που πρέπει να ερμηνεύεται ομοιόμορφα;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               Πρέπει ο όρος «υπογραφή» να ερμηνεύεται υπό την έννοια ότι η αίτηση αποδόσεως πρέπει υποχρεωτικά να υπογράφεται προσωπικά από τον υποκείμενο στον φόρο ή, στην περίπτωση νομικού προσώπου, από τον νόμιμο εκπρόσωπό του ή αρκεί η υπογραφή ενός πληρεξουσίου (π.χ. του αντικλήτου για φορολογικές υποθέσεις ή ενός εργαζομένου του υποκειμένου στον φόρο);
            
         
      (1)  ΕΕ ειδ. έκδ. 09/001, σ. 111.